Diari Oficial de la Generalitat Valenciana


Sumari del DOGV 4536, del 03-07-2003 (2003/7721)

Informació pública de l'alternativa tècnica de programa d'actuació integrada per al desenvolupament dels sectors 1, 2 i 3 del SUNPOR-1 del Pla General d'Almassora.
-------------------------------------------------------------------------------------------------------------------------------------------------------------------

### Dades del document

Número de DOGV
:   4536

Data del DOGV
:   03-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7721


Organisme emissor
:   Cotyse Empresa Constructora, SL

Tipus de document
:   Anunci

Informació pública de l'alternativa tècnica de programa d'actuació integrada per al desenvolupament dels sectors 1, 2 i 3 del SUNPOR-1 del Pla General d'Almassora. [2003/Q7721]
  
La mercantil Cotyse, SL, ha formulat una alternativa tècnica de programa d'actuació integrada per al desenvolupament dels sectors 1, 2 i 3 del SUNPOR-1 del Pla General d'Almassora, l'ordenació detallada de la qual es troba continguda al pla parcial modificatiu Millars formulat per esta mercantil per al desenvolupament urbanístic dels sectors esmentats, programa que es compon de memòria i avantprojecte d'urbanització, a l'empara del que es disposa en els articles 45, 46 i 48 de la Llei Reguladora de l'Activitat Urbanística.
  
En aplicació de l'establit en l'article 48.1.c, 52 i 53 d'esta llei, se sotmeten els documents a què es fa referència a informació pública pel termini de 20 dies hàbils a partir del sendemà de la publicació d'este anunci en el Diari Oficial de la Generalitat Valenciana, durant el qual les persones interessades podran formular qualssevol al·legacions i/o alternatives tècniques que els convinguen segons dret i que s'hauran de presentar davant el Registre General de l'Ajuntament d'Almassora (Castelló). Així mateix, durant els 10 primers dies es podrà sol·licitar una pròrroga del termini, en els termes i les condicions assenyalats en l'article 46.4 de la llei a què es fa referència.
  
En el mateix termini de 20 dies, qualsevol persona interessada:
  
a) Podrà consultar els documents protocol·litzats a la Notaria de Fernando Pascual de Miguel, situada a la plaça de Pedro Cornell, número 6, d'Almassora (Castelló).
  
b) Podrà comparéixer en esta notaria per a obtindre una còpia de l'acta de protocol·lització dels projectes, o sol·licitar que se li hi exhibisca.
  
c) Podrà consultar la documentació a què es fa referència, així com l'expedient administratiu, a l'Ajuntament d'Almassora (Castelló), els dies hàbils en horari d'atenció al públic.
  
Així mateix, mitjançant el present anunci, segons l'establit al paràgraf segon de l'article 48, en relació amb l'article 46, paràgrafs quart i cinqué de la Llei Reguladora de l'Activitat Urbanística, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies esmentat anteriorment. Les proposicions juridicoeconòmiques es presentaran també al Registre General de l'Ajuntament d'Almassora (Castelló).
  
La publicació del present anunci, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, val d'avís als titulars de parcel·les que resulten desconeguts, amb domicili desconegut o insuficient per a poder practicar l'avís i expressament a Teresa Antonia Casaña Usó, referència cadastral 9848284WC6297Q9182GV; Vicente Vilar Morellá, referència cadastral 4993288JF1122G5930YJ; Sociedad de Riegos Foya, referència cadastral 0813722CT6602I5377WP; Felipe Gimeno Gorris, referència cadastral 6183042RW5359B1085UR; Josefa Fraga Adsuara, referència cadastral 4878618IQ0307K6970YM; i Manuel Ferrer Rovira, referència cadastral 6120664PY8979G7686PG, els quals, segons la relació emesa per la Gerència Territorial del Cadastre, figuren amb domicili desconegut o amb dades incompletes.